2.

P r e d k l a d a c i a  s p r á v a
     
Z uznesenia vlády Slovenskej republiky č. 963/2004 k návrhu rozpočtu verejnej správy na roky 2005 až 2007 vyplynula pre Ministerstvo vnútra Slovenskej republiky úloha predložiť na rokovanie vlády Slovenskej republiky komplexnú informáciu o vývoji príjmov a výdavkov v súvislosti s vydávaním dokladov európskeho formátu za prvé štyri mesiace roku 2005 a predpoklad na roky 2005 až 2008.

Materiál obsahuje prehľad o počte vydaných dokladov formátu Európskej únie v pôsobnosti Ministerstva vnútra Slovenskej republiky a to vodičských preukazov, medzinárodných vodičských preukazov, cestovných dokladov, európskych zbrojných pasov a ďalších dokladov, na ktoré sú potrebné náklady na výrobu zo štátneho rozpočtu a aj celkovú sumu vybraných správnych poplatkov za tieto doklady. 

Od 1. januára 2006 sa začnú vydávať občianske preukazy formátu Európskej únie. Z tohto dôvodu predkladaný materiál obsahuje aj predpokladané náklady na výrobu tohto dokladu a aj predpokladané príjmy do štátneho rozpočtu.